பயங்கரவாத எதிர்ப்புப் படை

பயங்கரவாத எதிர்ப்புப் படை (Anti-Terrorism Squad (ATS), இந்தியாவின்  மகாராட்டிரம், குஜராத், கேரளா, உத்தரப் பிரதேசம், இராஜஸ்தான், பிகார், ஜார்கண்ட், மத்தியப் பிரதேசம் மற்றும் மேற்கு வங்காளம் போன்ற மாநிலங்களில் நக்சலைட்டு-மவோயிஸ்ட் கிளர்ச்சிகள், இசுலாமியத் தீவிரவாத தாக்குதல்கள் போன்ற  பயங்கரவாத நடவடிக்கைகளை தடுப்பதற்கும், எதிர்த்து நிற்பதற்கும்  காவல் துறையின் சிறப்பு பயிற்சி பெற்ற காவலர்களைக் கொண்டு நிறுவப்பட்ட படையாகும். மகாராட்டிரா மாநிலத்தில் மூத்த இந்தியக் காவல் பணி அதிகாரி தலைமையில் பயங்கரவாத எதிர்ப்புப் படை 19 டிசம்பர் 1990 முதல் இயங்குகிறது.

இப்படையின் அதிகாரிகளுக்கு லாஸ் ஏஞ்சலஸ் காவல் துறையின் சிறப்பு ஆயுதங்கள் மற்றும் தந்திரங்கள் குழுக்களால் பயிற்சி வழங்கப்படுகிறது. மகாராட்டிரா பயங்கரவாத எதிர்ப்புப் படை பல இடங்களில் 26 நவம்பர் 2008 மும்பை தாக்குதல்களை எதிர்கொண்டு செயலாற்றியது.

தமிழ்நாட்டில்
தமிழ்நாட்டிலும் பயங்கரவாத எதிர்ப்புப் படையை நிறுவ 8 அக்டோபர் 2022 அன்று சென்னை உயர் நீதிமன்றத்தில் பொதுநல மனு தாக்கல் செய்யப்பட்டுள்ளது. 2 நவம்பர் 2022 அன்று தமிழ்நாடு அரசு காவல் துறையில் பயங்கரவாத எதிர்ப்புப் படையை நிறுவ திட்டமிட்டமிட்டுள்ளது.

பயங்கரவாத எதிர்ப்புப் படையின் குறிக்கோள்கள்
 மாநிலத்தின் எந்தப் பகுதியிலும் தேச விரோத சக்திகள் செயல்படுவதைப் பற்றிய தகவல்களைப் பெறுதல்.
  இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்பு போன்ற உளவு அமைப்புகளுடன்  தகவல்களை பரிமாறிக்கொள்ளுதல்.
 பிற மாநிலங்களின் பயங்கரவாத எதிர்ப்பு படைகளுடன் ஒருங்கிணைந்து செயல்படுதல்.
 மாஃபியாக்கள், குண்டர்கள் மற்றும் பிற ஒழுங்கமைக்கப்பட்ட குற்றக் குழுவினர்களின் நடவடிக்கைகளைக் கண்காணித்தல் மற்றும் அகற்றுதல்
 போலி ரூபாய் நோட்டுகள் மற்றும் போதைப் பொருள் கடத்தலைக் கண்டறிதல்

மேற்கோள்கள்

வெளி இணைப்புகள்
 Maharashtra ATS
Uttar Pradesh ATS
கோவை மற்றும் மதுரையில் தீவிரவாத எதிர்ப்புப் படை அலுவலகம் திறப்பு

இந்தியாவில் தீவிரவாதம்
இந்தியாவில் தீவிரவாதத் தாக்குதல்கள்
பயங்கரவாத எதிர்ப்புப் படை